el el el el el el el el el el el el el el el el el el el el el el el el el el el el el el el el el el el fr el el el el el el el el de el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el fi en fr el el el el es de el fr it en it it fr it it it it it it de el fr it en it it el it it it it it it de el fr it en it it el it it it it it ja de el en it en it it el it it it it it it de el en it en it it fr it it it it it en fr el sv it en it it el el en it it it it fr el de it nl it it el el en it it it it fr el de it nl it it el el en it it it ko fr el fr it en it it el el sv it it it it sv el en it en it it el el sv it it it pt sv el ja it en it it el el sv it it it es sv el en it en it it el el de it it it it sv el en it en it it el el en it it it tr sv el fr it en it it el el en it it it it sv el fr it fr it it el el en it it it pt sv el ja it en it it el el en it it it it fr el de it en it it el it it it it it zh fr el fr it ja it it el it it it it it fr fr el fr it fr it it el el en it it it de fr el de it ja it it el el en it it it el el el el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el el el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el el el en el en el en el en el en el en el el el el el en el el en el fr en el el en el es en el es en el el en el fr en el fr en el fr en el el en el el en el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Ο Μορφωτικός Αθλητικός Σύλλογος Ερμής Λαγκαδά είναι ελληνικός αθλητικός σύλλογος που δραστηριοποιείται στην περιοχή του Λαγκαδά Θεσσαλονίκης. Επίσημα χρώματά του είναι το πράσινο και το λευκό, ενώ η ιστορία του ξεκινά το 1978. Αντλεί το όνομά του από τον Ερμή, θεό του εμπορίου και των κλεφτών σύμφωνα με τη θρησκεία των αρχαίων Ελλήνων. Έδρα του σωματείου είναι το Κλειστό Γυμναστήριο Λαγυνών, χωρητικότητας 350 καθήμενων θεατών.[1] Διαθέτει νομική μορφή ερασιτεχνικού σωματείου. Καλλιεργεί αποκλειστικά το άθλημα της καλαθοσφαίρισης, τόσο για ενήλικους άρρενες αθλητές όσο και για αγόρια και κορίτσια κάτω των 20 ετών.
Δημοτικό Γυμναστήριο Λαγκαδά, Τ.Κ. 57200
1.1 Πρώτα βήματα στα Τοπικά Πρωταθλήματα (1978 - 1997)
1.2 Ανοδική Πορεία και Πρώιμες επιτυχίες (1997 - 2003)
1.3 Άνοδος στη Β' Εθνική (2003 - 2008)
1.4 Περίοδος ακμής στην Α2 Εθνική (2008 - 2015)
1.5 Επιστροφή στη Β' Εθνική (2015 - σήμερα)
1.6 Περίοδοι σε εθνικές κατηγορίες
Ο Ερμής ιδρύθηκε στην περιοχή του Λαγκαδά Θεσσαλονίκης το 1978. Εντάχθηκε στο δυναμικό της Ένωσης Καλαθοσφαιρικών Σωματείων Θεσσαλονίκης, που είχε δημιουργηθεί λίγο νωρίτερα και συγκεκριμένα το Δεκέμβριο του 1976.[2]
Πρώτα βήματα στα Τοπικά Πρωταθλήματα (1978 - 1997)Επεξεργασία
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Ανοδική Πορεία και Πρώιμες επιτυχίες (1997 - 2003)Επεξεργασία
Την άνοιξη του 1997 ο Ερμής αναδείχθηκε για πρώτη φορά στην ιστορία του Πρωταθλητής Θεσσαλονίκης.[3] Η επιτυχία αυτή του εξασφάλισε εισιτήριο ανόδου στις Γ' Εθνική Κατηγορία, όπου και παρέμεινε για τέσσερις αγωνιστικές περιόδους.
Η Γ' Εθνική, όπως συμβαίνει μέχρι σήμερα, διαιρούσε τις συμμετέχουσες ομάδες σε τέσσερις Ομίλους βάσει γεωγραφικών κριτηρίων. Την αγωνιστική περίοδο 1997-98 ο Ερμής εντάχθηκε στον 1ο Όμιλο Βορρά. Αντιμετώπισε 13 συλλόγους σε διπλούς αγώνες, ολοκληρώνοντας τις αγωνιστικές του υποχρεώσεις στην 6η θέση της τελικής κατάταξης. Έχοντας συλλέξει 14 νίκες και 12 ήττες, υπερείχε στην τριπλή ισοβαθμία που παρατηρήθηκε μεταξύ αυτού και των ομάδων Γ.Σ. Σιάτιστας και Λασσάνης Κοζάνης.[4]
Την επόμενη χρονιά, 1998-99, η ομάδα είχε την ίδια επίδοση, ωστόσο αυτή τη φορά επαρκούσε να τη φτάσει μέχρι την 8η θέση του τελικού βαθμολογικού πίνακα.[5] Κορυφαίος σκόρερ της ομάδας αναδείχθηκε ο Νίκος Καραδήμος (406 πόντοι σε 25 αγωνιστικές, 16,24 κατά μ.ό.), ενώ ακολούθησαν οι Δημήτρης Μπουσβάρος (292 πόντοι σε 25 αγωνιστικές, 11,68 κατά μ.ό.) και Νίκος Δάλλης (276 πόντοι σε 26 αγωνιστικες, 10,62 κατά μ.ό.).[6]
Στον τελικό βαθμολογικό πίνακα της επόμενης χρονιάς, 1999-00, ο σύλλογος του Λαγκαδά βρέθηκε και πάλι κάτοικος της 8ης θέσης, ωστόσο με ελαφρώς χειρότερη επίδοση: είχε συλλέξει 12 νίκες και 14 ήττες. Παραγωγικότερος σκόρερ ήταν ο Φώτης Παλέντζας (406 πόντοι σε 25 αγωνιστικές, 16,24 κατά μ.ό.). Διακρίθηκαν επίσης οι Νίκος Καραδήμος (357 πόντοι σε 25 αγωνιστικές, 14,28 κατά μ.ό.), Αχιλλέας Καρδομάτης (297 πόντοι σε 22 αγωνιστικές, 13,50 κατά μ.ό.), Παναγιώτης Αμοιρίδης (284 πόντοι σε 25 αγωνιστικές, 11,36 κατά μ.ό.) και Νίκος Δάλλης (149 πόντοι σε 13 αγωνιστικές, 11,46 κατά μ.ό.).[6]
Την επόμενη αγωνιστική περίοδο, 2000-01, ο Ερμής παρουσίασε κακό αγωνιστικό πρόσωπο με συνέπεια να πέσει στη 12η θέση της κατάταξης και να υποβιβαστεί. Ο απολογισμός της χρονιάς ήταν 9 νίκες σε 26 αγωνιστικές. Παραγωγικότερος σκόρερ ήταν για δεύτερη συνεχόμενη χρονιά ο Φώτης Παλέντζας (460 πόντοι σε 26 αγωνιστικές, 17,69 κατά μ.ό.). Διακρίθηκαν επίσης οι Βασίλης Ηλιάδης (267 πόντοι σε 15 αγωνιστικές, 17,80 κατά μ.ό.), Αντώνης Μούμογλου (374 πόντοι σε 26 αγωνιστικές, 14,38 κατά μ.ό.) και Νίκος Καραδήμος (192 πόντοι σε 15 αγωνιστικές, 12,80 κατά μ.ό.).[6]
Η παραμονή του συλλόγου στις τοπικές κατηγορίες της Θεσσαλονίκης αποδείχθηκε σύντομη. Την άνοιξη του 2003 ο Ερμής κατέκτησε και πάλι το Πρωτάθλημα της Α' Κατηγορίας Ανδρών με αποτέλεσμα να επιστρέψει στις εθνικές κατηγορίες.[3]
Άνοδος στη Β' Εθνική (2003 - 2008)Επεξεργασία
Την αγωνιστική περίοδο 2003-04 ο Ερμής επέστρεψε στη Γ' Εθνική Κατηγορία με δίψα για διάκριση. Αν και είχε μόλις εγκαταλείψει το Τοπικό, κατάφερε να συλλέξει 21 νίκες σε 26 αγωνιστικές. Ο τελικός βαθμολογικός πίνακας του 1ου Ομίλου Βορρά περιελάβανε το σωματείο του Λαγκαδά στην κορυφή, πρώτο μεταξύ 13 ομάδων.[7][8]
Το επόμενο φθινόπωρο είχε δύο ορόσημα για τον Ερμή: την πρώτη του συμμετοχή στο Πρωτάθλημα της Β Εθνικής (που τότε διοργανωνόταν σε ένα κοινό για όλους Όμιλο), καθώς και την πρώτη του συμμετοχή στο Κύπελλο Ελλάδος. Η παρουσία του στο δεύτερο θεσμό ήταν σύντομη: αποκλείστηκε στην πρεμιέρα εντός έδρας από τον Κολοσσό Ρόδου με σκορ 66-73. Στο Πρωτάθλημα της χρονιάς 2004-05 πέτυχε σε πρώτη φάση το στόχο της παραμονής, αφού κατάφερε να σκαρφαλώσει στην 9η θέση (σε σύνολο 14 συλλόγων). Ο απολογισμός του ήταν 12 νίκες και 14 ήττες.[9] Παραγωγικότερος σκόρερ της χρονιάς ήταν ο Γιώργος Λούπος (459 πόντοι σε 26 αγωνιστικές, 17,7 κατά μ.ό.). Διακρίθηκαν επίσης οι Θανάσης Γερογιάννης (312 πόντοι σε 26 αγωνιστικές, 12,0 κατά μ.ό.) και Ευθύμης Κοθράς (268 πόντοι σε 23 αγωνιστικές, 11,7 κατά μ.ό.).[6]
Το Σεπτέμβριο του 2005 ο Ερμής επέστρεψε στα γήπεδα με τις υποχρεώσεις του στο Κύπελλο. Ηττήθηκε και πάλι εντός έδρας στο παρθενικό του παιχνίδι, αυτή τη φορά από τα Εκπαιδευτήρια Δούκα με σκορ 60-69. Στο Πρωτάθλημα της χρονιάς 2005-06 είχε δυναμική παρουσία, ενώ μάλιστα το σύνολο των ομάδων είχε στο μεταξύ αυξηθεί στις 16. Συγκέντρωσε 19 νίκες και 11 ήττες. Ισοβάθμησε με το Πανόραμα Θεσσαλονίκης, μειονεκτώντας όμως στα μεταξύ τους παιχνίδια. Στην τελική βαθμολογία βρέθηκε οριστικά στην 5η θέση.[10] Την καλύτερη επίδοση στο σκοράρισμα για την ομάδα είχε ο Νίκος Τσούτσος (434 πόντοι σε 29 αγωνιστικές, 14,97 κατά μ.ό.), ενώ ακολούθησαν οι Γιώργος Λούπος (395 πόντοι σε 29 αγωνιστικές, 13,6 κατά μ.ό.) και ο Ελληνογερμανός Ντάρκο Ράλλης (308 πόντοι σε 29 αγωνιστικές, 10,6 κατά μ.ό.).[6]
Στο Κύπελλο την επόμενη χρονιά ο Ερμής δεν είχε καλύτερη τύχη, γνωρίζοντας άμεσα τον αποκλεισμό από την Κομοτηνή. Αυτή τη φορά το παιχνίδι ήταν εκτός έδρας, ενώ το τελικό σκορ διαμορφώθηκε σε 79-75. Η λήξη του Πρωταθλήματος της περιόδου 2006-07 θύμιζε έντονα την εικόνα της προγενέστερης αφού Πανόραμα και Ερμής ισοβάθμησαν ξανά στις θέσεις 4 και 5 αντίστοιχα. Η συγκομιδή τους ήταν απλώς αυτή τη φορά 20 νίκες 10 ήττες.[11] Κορυφαίος σκόρερ της ομάδας αναδείχθηκε τρομαχτική ευστοχία ο Γιάννης Μάνος (664 πόντοι σε 26 αγωνιστικές, 25,53 κατά μ.ό.), με τον Τάσο Δημητριάδη να ακολουθεί (297 πόντοι σε 26 αγωνιστικές, 11,42 κατά μ.ό.).[6]
Το φθινόπωρο του 2007 οι υποχρεώσεις του Ερμή ξεκίνησαν, ως συνήθως, από το Κύπελλο. Στην 1η Αγωνιστική της Α' Φάσης πέτυχε την πρώτη του νίκη στο θεσμό και μάλιστα απέναντι στην ομάδα που τον απέκλεισε την προηγούμενη χρονιά: επικράτησε απέναντι στην Κομοτηνή στην έδρα του με μεγάλη διαφορά στο σκορ (81-43).[12] Στη 2η Αγωνιστική γνώρισε τον αποκλεισμό, έχοντας ηττηθεί εκτός έδρας από τον Αμύντα Υμηττού με σκορ 71-67.[13] Το Πρωτάθλημα της χρονιάς 2007-08 αποδείχθηκε πολύ ανταγωνιστικό. Βάσει της προκήρυξης οι τρεις πρώτες από τις 16 ομάδες της Β' Εθνικής θα προβιβάζονταν στην Α2 Εθνική. Κατά τη λήξη της χρονιάς παρατηρήθηκε το σπάνιο φαινόμενο τετραπλής ισοβαθμίας στις θέσεις 2 έως 5 από ομάδες που είχαν συγκεντρώσει 21 νίκες και 9 ήττες. Βάσει των μεταξύ τους αποτελεσμάτων κατετάγησαν τελικά με την εξής σειρά: Κ.Α.Ο.Δ. (2), Ερμής Λαγκαδά (3), Κεραυνός Αιγίου (4) και Αμύντας Υμηττού (5).[14] Κατά την ιστορική αυτή χρονιά, πρώτοι σκόρερ του συλλόγου του Λαγκαδά ήταν οι Τάσος Δημητριάδης (446 πόντοι σε 30 αγωνιστικές, 14,9 κατά μ.ό.) και Νίκος Παπακωνσταντίνου (369 πόντοι σε 29 αγωνιστικές, 12,7 κατά μ.ό.).[6]
Περίοδος ακμής στην Α2 Εθνική (2008 - 2015)Επεξεργασία
Προτού κάνει το ντεμπούτο του στα γήπεδα της Α2 Εθνικής Κατηγορίας το Σεπτέμβριο του 2008, ο Ερμής συμμετείχε σε δύο παιχνίδια για την Α' Φάση του Κυπέλλου Ελλάδος. Στο πρώτο από αυτά νίκησε στο Λαγκαδά την ομάδα της Δάφνης με σκορ 79-73. Στο επόμενο ηττήθηκε με τη σειρά του εκτός έδρας από το Λαύριο, με σκορ 80-75, με συνέπεια να αποκλειστεί από τη συνέχεια.[15] Στο Πρωτάθλημα της Α2 Εθνικής για την περίοδο 2008-09 ο Ερμής έθεσε ως πρωταρχικό στόχο την παραμονή. Το πέτυχε με παράδοξο τρόπο, καθώς βρέθηκε ξανά μπλεγμένος σε τετραπλή ισοβαθμία, με την τύχη να του χαμογελά εκ νέου. Ο τελικός βαθμολογικός πίνακας περιελάβανε με τη σειρά τις εξής ομάδες που συγκέντρωσαν 12 νίκες και 18 ήττες: Ολυμπιάδα Πατρών (11), Ερμή Λαγκαδά (12), Ξάνθη (13) και Κεραυνό Αιγίου (14). Ο σύλλογος του Λαγκαδά βρέθηκε εκτός της ζώνης του υποβιβασμού (το σύνολο των ομάδων ήταν 16), ανανεώνοντας την παρουσία του στην Κατηγορία για την επόμενη χρονιά.[16][17] Παραγωγικότερος σκόρερ για τη χρονιά αυτή ήταν ο Τάσος Δημητριάδης (392 πόντοι σε 30 αγωνιστικές, 13,1 κατά μ.ό.). Ακολούθησαν οι Άρης Νικολούδης (372 πόντοι σε 30 αγωνιστικές, 12,4 κατά μ.ό.), Αντώνης Γκοντόπουλος (349 πόντοι σε 30 αγωνιστικές, 11,6 κατά μ.ό.) και Στράτος Νησιώτης (329 πόντοι σε 30 αγωνιστικές, 11,0 κατά μ.ό.).[18] Επιπλέον ο Δημητριάδης είχε την τρίτη μεγαλύτερη συγκομιδή σε ριμπάουντ στο σύνολο των ομάδων (227 σε 30 αγωνιστικές, 7,6 κατά μ.ό.).[19]
Το Σεπτέμβριο της επόμενης αγωνιστικής περιόδου ο Ερμής διαγωνίστηκε δύο φορές στα πλαίσια του Κυπέλλου Ελλάδος. Στην πρεμιέρα αναδείχτηκε νικητής απέναντι στα Εκπαιδευτήρια Μαντουλίδη και μάλιστα μακριά από την έδρα του, με το τελικό σκορ να διαμορφώνεται σε 59-82.[20] Εντούτοις, στη 2η Αγωνιστική της Β' Φάσης, δεν είχε την ίδια τύχη απέναντι στον Ίκαρο-Έσπερο Καλλιθέας. Γνώρισε την ήττα εκτός έδρας με σκορ 80-66 και αποκλείστηκε από τη συνέχεια της διοργάνωσης.[21][22] Στο Πρωτάθλημα της Α2 Εθνικής για τη χρονιά 2009-10 συμμετείχαν 16 σύλλογοι, με τους τρεις τελευταίους να παίρνουν το δρόμο του υποβιβασμού. Η ομάδα του Λαγκαδά συγκέντρωσε 13 νίκες και 17 ήττες, ισοβαθμώντας στα όρια της επικίνδυνης ζώνης με τον Αμύντα Υμηττού, τους Ικάρους Σερρών και τον Ερμή Περάματος. Τελικά μόνο ο τελευταίος υποβιβάστηκε, ενώ ο Ερμής Λαγκαδά έμεινε στην κατηγορία καταλαμβάνοντας τη 13η θέση.[23] Κορυφαίος σκόρερ της ομάδας αναδείχτηκε ο Σέρβος Βούκασιν Μάντιτς (490 πόντοι σε 30 αγωνιστικές, 16,33 κατά μ.ό.), ενώ ακολούθησαν οι Έλληνες Τάσος Δημητριάδης (377 πόντοι σε 30 αγωνιστικές, 12,57 κατά μ.ό.) και Κώστας Τσότσος (289 πόντοι σε 28 αγωνιστικές, 10,32 κατά μ.ό.).[24] Προπονητής της ομάδας την περίοδο αυτή ήταν ο Βασίλης Αγγέλης, ο οποίος διατήρησε τη θέση του και καθ' όλη τη διάρκεια της επόμενης.
Μετά τη λήξη της καλοκαιρινής ανάπαυλας ο Ερμής επέστρεψε στα γήπεδα για τις υποχρεώσεις του στο Κύπελλο. Τη χρονιά αυτή επέδειξε ανθεκτικότητα, παίζοντας σε τέσσερις αγωνιστικές προτού διακοπεί η πορεία του. Στα πλαίσια της Α' Φάσης νίκησε το Στρατώνι μακριά από την έδρα του με σκορ 63-77.[25][26] Στη συνέχεια ακολούθησαν δύο εντός έδρας νίκες στα πλαίσια της Β' Φάσης, η πρώτη απέναντι στο Παγκράτι με σκορ 93-82 [27][28] και η δεύτερη απέναντι στον Αρκαδικό με σκορ 88-80.[29][30] Τελικά στην 3η Αγωνιστική της Β' Φάσης διασταυρώθηκε με το συμπολίτη του Άρη, από τον οποίο και έχασε στο Λαγκαδά με σκορ 64-90.[31][32] Η δομή του Πρωταθλήματος της Α2 Εθνικής δεν άλλαξε την περίοδο 2010-11 σε σχέση με την προηγούμενη. Στο πλαίσιο αυτό ο Ερμής ολοκλήρωσε τις αγωνιστικές του υποχρεώσεις ξανά με απολογισμό 13 νίκες και 17 ήττες. Αυτή τη φορά ισοβάθμησε με τον Πιερικό Αρχέλαο και εν τέλει βρέθηκε κάτω από εκείνον στην τελική κατάταξη. Ειδικότερα τοποθετήθηκε στη 12η θέση, αποφεύγοντας τον υποβιβασμό. Τους περισσότερους πόντους συγκέντρωσαν για λογαριασμό του Ερμή ο Έλληνας Αλέξανδρος Παναγιωτόπουλος (403 πόντοι σε 30 αγωνιστικές, 13,43 κατά μ.ό.), ο Ελληνογερμανός Ντάρκο Ράλλης (359 πόντοι σε 27 αγωνιστικές, 13,30 κατά μ.ό.) και ο Γιώργος Αναγνωστόπουλος (331 πόντοι σε 30 αγωνιστικές, 11,03 κατά μ.ό.).
Για την αγωνιστική περίοδο 2011-12, ο Ερμής αποφάσισε να αποσυρθεί εθελοντικά από το θεσμό του Κυπέλλου, αφήνοντας τον Ηρακλή Θεσσαλονίκης να περάσει στην επόμενη φάση άνευ αγώνος. Την ίδια απόφαση πήραν δέκα ακόμη σύλλογοι, μετατρέποντας την πρώτη φάση του θεσμού σε παρωδία.[33][34] Από την άλλη στο Πρωτάθλημα το σωματείο του Λαγκαδά βελτίωσε τη θέση του στην τελική κατάταξη, σκαρφαλώνοντας στη 10η θέση. Για να το πετύχει μάζεψε 14 νίκες και 16 ήττες, ενώ ήταν ο πρωτοπόρος τριπλής ισοβαθμίας με το Παγκράτι και τον Αμύντα Δάφνης-Υμηττού. Παραγωγικότερος σκόρερ της ομάδας αναδείχθηκε τη χρονιά αυτή ο Έλληνας Σάββας Ηλιάδης (491 πόντοι σε 29 αγωνιστικές, 16,93 κατά μ.ό.). Διακρίθηκαν επίσης ο Γιώργος Αναγνωστόπουλος (368 πόντοι σε 30 αγωνιστικές, 12,27 κατά μ.ό.) και ο Σπύρος Κέκελης (330 πόντοι σε 29 αγωνιστικές, 11,38 κατά μ.ό.). Στο πόστο του πρώτου προπονητή ήταν καθ' όλη τη διάρκεια της χρονιάς ο Αντώνης Μπαξεβάνης.
Η αγωνιστική περίοδος 2012-13 ξεκίνησε για την ομάδα ομαλά με έναν αγώνα Κυπέλλου. Στα πλαίσια της Α' Φάσης αναμετρήθηκε εκτός έδρας με τα Τρίκαλα και αποκλείστηκε κατόπιν ήττας με σκορ 89-71.[35][36] Το Πρωτάθλημα της Α2 Εθνικής τη χρονιά αυτή συρρικνώθηκε για οικονομικούς λόγους με 14 συλλόγους να συγκροτούν ένα και μοναδικό Όμιλο. Ο Ερμής μετά από 26 αγωνιστικές είχε συλλέξει 9 νίκες, με συνέπεια να καταταγεί στην 11η θέση του τελικού βαθμολογικού πίνακα. Τοποθετήθηκε εκτός της ζώνης του υποβιβασμού, ενώ δεν παρατηρήθηκε ισοβαθμία με άλλη ομάδα. Τη χρονιά αυτή κορυφαίος σκόρερ τόσο της ομάδας όσο και του Πρωταθλήματος αναδείχθηκε ο Γιώργος Αναγνωστόπουλος (504 πόντοι σε 26 αγωνιστικές, 19,38 κατά μ.ό.). Επιπλέον πρώτευσε και στο στατιστικό πίνακα των κερδισμένων φάουλ (198 σε 26 αγωνιστικές, 7,62 κατά μ.ό.). Στο σκοράρισμα διακρίθηκαν επίσης οι Χάρης Πλιούκας (326 πόντοι σε 26 αγωνιστικές, 12,54 κατά μ.ό.) και Θοδωρής Γεωργίτσης (272 πόντοι σε 23 αγωνιστικές, 11,38 κατά μ.ό.). Πρώτος προπονητής ήταν μέχρι τον Ιανουάριο ο Στέφανος Πέρκος, ενώ για το υπόλοιπο της χρονιάς τον διαδέχθηκε ο Τάκης Ξουρίδας.
Το επόμενο φθινόπωρο ο Ερμής επέστρεψε στα γήπεδα για τις υποχρεώσεις του στο Κύπελλο. Η πρώτη του πρόκληση ήταν να αντιμετωπίσει εντός έδρας την Αγία Παρασκευή, αποτυγχάνοντας να πάρει νικηφόρο αποτέλεσμα. Το τελικό σκορ διαμορφώθηκε σε 74-76. Τη χρονιά 2013-14 ο σύλλογος ολοκλήρωσε τις αγωνιστικές του υποχρεώσεις με 10 νίκες και 16 ήττες. Ισοβάθμησε με το Φιλαθλητικό Ζωγράφου στις θέσεις 11 και 12, η δεύτερη από τις οποίες οδηγούσε στη Β' Εθνική Κατηγορία. Υπερέχοντας στα μεταξύ τους αποτελέσματα ο Ερμής ήταν η ομάδα που διασώθηκε. Τους περισσότερους πόντους για λογαριασμό του συλλόγου σημείωσε ο Αλέξανδρος Σιγκούνας (423 πόντοι σε 23 αγωνιστικές, 18,39 κατά μ.ό.), ενώ ακολούθησαν οι Σάββας Ηλιάδης (326 πόντοι σε 25 αγωνιστικές, 13,04 κατά μ.ό.) και ο Σέρβος Μίλαν Τρτιτς (309 πόντοι σε 26 αγωνιστικές, 11,88 κατά μ.ό.). Ο Σιγκούνας είχε επίσης την τρίτη καλύτερη επίδοση στη συγκομιδή ριμπάουντ στο σύνολο των αθλητών της Α2 Εθνικής (201 σε 23 αγωνιστικές, 8,74 κατά μ.ό.). Καθήκοντα πρώτου προπονητή συνέχισε να διατηρεί τη χρονιά αυτή ο Ξουρίδας μέχρι το Δεκέμβριο του 2013, ενώ μέχρι το καλοκαίρι συνέχισε στο πόστο ο Στάθης Καμαράκης.
Το Σεπτέμβρη ο Ερμής μετέβη στην Αθήνα για να αντιμετωπίσει τον Ηλυσιακό στα πλαίσια της Α' Φάσης του Κυπέλλου. Ηττήθηκε με σκορ 71-58, μένοντας εκτός συνέχειας της διοργάνωσης. Από ειρωνεία της τύχης, ο Ηλυσιακός αποσύρθηκε από το Πρωτάθλημα της Α2 Εθνικής εξαιτίας οικονομικών οφειλών και κατετάγη 14ος, ενώ ο Ερμής βρέθηκε μετά την τελευταία αγωνιστική της περιόδου 2014-15 στη 13η και ουσιαστικά τελευταία θέση. Ο απολογισμός της χρονιάς ήταν 5 νίκες, 20 ήττες και ένας μηδενισμός, στοιχεία που οδήγησαν στον υποβιβασμό του μετά από επτά περιόδους στην Α2 Εθνική Κατηγορία. Παραγωγικότερος σκόρερ του Ερμή αναδείχθηκε ο Σάββας Μανούσος (354 πόντοι σε 23 αγωνιστικές, 15,39 κατά μ.ό.). Διακρίθηκαν επίσης οι Γιώργος Θεοδωράκος (222 πόντο σε 19 αγωνιστικές, 11,68 κατά μ.ό.) και Σταμάτης Μπένας (205 πόντοι σε 20 αγωνιστικές, 10,25 κατά μ.ό.). Ο Μανούσος επιπλέον βρέθηκε στην κορυφή του στατιστικού πίνακα των ριμπάουντ που συλλέχθηκαν στη διάρκεια του Πρωταθλήματος (249 σε 23 αγωνιστικές, 10,83 κατά μ.ό.). Προπονητής ήταν τους τρεις πρώτους μήνες ο Καμαράκης, τον διαδέχθηκε για λίγες ημέρες ο Δημήτρης Γεροφώτης, ενώ τη χρονιά ολοκλήρωσε ο Δημήτρης Μύθου.
Επιστροφή στη Β' Εθνική (2015 - σήμερα)Επεξεργασία
Κατά την επιστροφή του στη Β Εθνική το φθινόπωρο του 2015, ο Ερμής απώλεσε το δικαίωμα συμμετοχής του στο Κύπελλο Ελλάδος, καθώς στο μεταξύ για οικονομικούς λόγους ο σχετικός κανονισμός είχε αλλάξει και επέτρεπε μόνο στις ομάδες της Α1 και της Α2 Εθνικής να αγωνίζονται στο θεσμό. Επίσης το Πρωτάθλημα διοργανωνόταν πλέον σε δύο Ομίλους, έναν για το Βορρά κι έναν για το Νότο. Ο Ερμής εντάχθηκε στον πρώτο βάσει της γεωγραφικής θέσης της έδρας του.
Την αγωνιστική περίοδο 2015-16 τον Όμιλο Βορρά συγκρότησαν 15 σύλλογοι. Στο πλαίσιο αυτό ο σύλλογος του Λαγκαδά συγκέντρωσε 17 νίκες και 11 ήττες, ολοκληρώνοντας τις αγωνιστικές του υποχρεώσεις στην 5η θέση της τελικής κατάταξης. Κορυφαίος σκόρερ για λογαριασμό της ομάδας αναδείχθηκε ο Νίκος Γκαμούρας (413 πόντοι σε 27 αγωνιστικές, 15,3 κατά μ.ό.). Διακρίθηκαν επίσης ο Λευτέρης Ακεψιμαΐδης (367 πόντοι σε 25 αγωνιστικές, 14,7 κατά μ.ό.) και ο Μπάμπης Παρίτσης (293 πόντοι σε 28 αγωνιστικές, 10,5 κατά μ.ό.). Καθήκοντα πρώτου προπονητή διατήρησε καθ’ όλη τη διάρκεια της χρονιάς ο Βασίλης Αγγέλης.
Την επόμενη χρονιά, 2016-17, οι ομάδες του Ομίλου αυξήθηκαν κατά μία, φτάνοντας τις 16. Η ολοκλήρωση της αγωνιστικής δράσης βρήκε τον Ερμή να ισοβαθμεί στην 6η και 7η θέση με την Ευρώπη Πευκοχωρίου. Οι δύο σύλλογοι είχαν συλλέξει από 16 νίκες σε 30 αγωνιστικές, με εκείνον του Λαγκαδά να ευνοείται τελικά από τα μεταξύ τους αποτελέσματα ώστε να τερματίσει υψηλότερα. Τους περισσότερους πόντους για λογαριασμό της ομάδας συγκέντρωσε ο Νεκτάριος Μάρουσιτς (415 πόντοι σε 29 αγωνιστικές, 14,43 κατά μ.ό.). Διακρίθηκαν επίσης οι Λευτέρης Ακεψιμαΐδης (375 πόντοι σε 26 αγωνιστικές, 14,42 κατά μ.ό.), Ρίζος Καντάρκος (362 πόντοι σε 30 αγωνιστικές, 12,07 κατά μ.ό.), Μπάμπης Παρίτσης (226 πόντοι σε 22 αγωνιστικές, 10,27 κατά μ.ό.) και Νίκος Γκαμούρας (141 πόντοι σε 14 αγωνιστικές, 10,07 κατά μ.ό.). Τον Αγγέλη διαδέχθηκε στην τεχνική ηγεσία της ομάδας το Δεκέμβριο ο Παναγιώτης Αμοιρίδης.
Τον επόμενο Σεπτέμβριο ο Ερμής επέστρεψε στο Κύπελλο, εφόσον ο κανονισμός άλλαξε και συμπεριέλαβε τη Β Εθνική εκ νέου. Στην πρεμιέρα ο Ερμής ταξίδεψε στην έδρα του Α.Ο. Αγρινίου, όπου και ηττήθηκε με σκορ 81-60. Συνεπώς η πορεία του σταμάτησε στο σημείο αυτό. Σε ό,τι αφορά το Πρωτάθλημα της χρονιάς 2017-18, ο σύλλογος του Λαγκαδά συγκέντρωσε 15 νίκες και 13 ήττες, τερματίζοντας στην 7η θέση της τελικής βαθμολογικής κατάταξης. Ισοβάθμησε τόσο με το Αγρίνιο όσο και με το Στρατώνι και βάσει των μεταξύ τους αποτελεσμάτων τοποθετήθηκε ανάμεσά τους.
Περίοδοι σε εθνικές κατηγορίεςΕπεξεργασία
1η - Α' Φάσης
1η - Α' Φάσης
1η - Α' Φάσης
2η - Α' Φάσης
2η - Α' Φάσης
2η - Α' Φάσης
3η - Β' Φάσης
1η - Α' Φάσης
1η - Α' Φάσης
Ιουν 2009 - Φεβρ 2010
???? - Ιουν 2011
Ιουλ 2011 - Μαι 2012
Ιουν 2012 - Ιαν 2013
Ιαν 2013 - Δεκ 2013
Δεκ 2013 - Νοε 2014
Νοε 2014 - Νοε 2014
Νοε 2014 - Ιουν 2015
Ιουν 2015 - Δεκ 2016
Δεκ 2016 - Μαι 2017
Ιουν 2017 - Νοε 2018
Νοε 2018 - Μαρ 2018
Μαρ 2019 - σήμερα
Κατά την αγωνιστική περίοδο, 2018-19, ο Μ.Α.Σ. Ερμής Λαγκαδά διαγωνίστηκε στο Πρωτάθλημα της Β' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης. Ειδικότερα αποτέλεσε τη μία από τις 16 ομάδες που συγκρότησαν τον Όμιλο Βορρά. Ολοκλήρωσε τις αγωνιστικές του υποχρεώσεις έχοντας συλλέξει 16 νίκες και 14 ήττες. Τον ίδιο απολογισμό είχε και η ομάδα της Χ.Α.Ν.Θ., ωστόσο ο Ερμής υπερείχε αυτής στα επόμενα κριτήρια κατάταξης. Στον τελικό βαθμολογικό πίνακα βρέθηκε στην 5η θέση.[37][38] Κορυφαίος σκόρερ της ομάδας αναδείχθηκε ο Νεκτάριος Μάρουσιτς.[39]
Σε ό,τι αφορά το θεσμό του Κυπέλλου Ελλάδος, ο σύλλογος αποκλείστηκε στην πρεμιέρα από το Σ.Α. Στρατωνίου. Αναλυτικότερα ηττήθηκε εντός έδρας με σκορ 63-71.[40][41]
Έδρα του συλλόγου είναι το Κλειστό Γυμναστήριο Λαγυνών, χωρητικότητας 350 θεατών. Γενικός αρχηγός του συλλόγου είναι ο Δημήτρης Χρηστίδης. Καθήκοντα πρώτου προπονητή διατήρησαν τρεις διαφορετικοί προπονητές εντός της περιόδου: ο Δημήτρης Τσούρμας μέχρι το Νοέμβριο,[42] ο Βασίλης Αγγέλης μέχρι το Μάρτιο [43] και ο Γιώργος Κυρούδης μέχρι τη λήξη του Πρωταθλήματος.[44]
Ο Ερμής Λαγκαδά διατηρεί ακαδημίες τόσο για αγόρια και όσο και για κορίτσια ηλικίας κάτω των 20 ετών.
Το Μάιο του 2018 ο Ερμής κατέκτησε αήττητος το Πρωτάθλημα Ανδρών U20 της Ένωσης Καλαθοσφαιρικών Σωματείων Θεσσαλονίκης. Η τελική φάση του Πρωταθλήματος διοργανώθηκε υπό τη μορφή τουρνουά όπου ο Ερμής αντιμετώπισε νικηφόρα τον Αίαντα Ευόσμου, την Ευκαρπία και τον Ιωνικό Ιωνίας. Προπονητές της ομάδας ήταν οι Νίκος Γκαμούρας και Δημήτρης Τσούρμας, αθλητής και προπονητής της ανδρικής ομάδας αντίστοιχα.[45]
↑ Κλειστό Γυμναστήριο Λαγυνών, πληροφορίες στον ιστότοπο Gipeda.gr.
↑ «Ιστορία», πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης.
↑ 3,0 3,1 «Ένωση Καλαθοσφαιρικών Σωματείων Θεσσαλονίκης», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ Έντυπο «Ματιές στα σπορ», φύλλο Ιανουαρίου 1999.
↑ Έντυπο «Ματιές στα σπορ», φύλλο Ιανουαρίου 2000.
↑ 6,0 6,1 6,2 6,3 6,4 6,5 6,6 Μ.Α.Σ. Ερμής Λαγκαδά, στατιστικά στοιχεία ομάδας στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
↑ «Βαθμολογία Πρωταθλήματος Γ' Εθνικής Κατηγορίας Ανδρών (1ος Όμιλος Βορρά) 2003-2004», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Πρωταθλητές Γ' Εθνικής Κατηγορίας Ανδρών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Βαθμολογία Πρωταθλήματος Β' Εθνικής Κατηγορίας Ανδρών 2004-2005», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Βαθμολογία Πρωταθλήματος Β' Εθνικής Κατηγορίας Ανδρών 2005-2006», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Βαθμολογία Πρωταθλήματος Β' Εθνικής Κατηγορίας Ανδρών 2006-2007», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Γεύση από Α1», άρθρο στον ιστότοπο της εφημερίδας «Τα Νέα», 20 Σεπτεμβρίου 2007.
↑ «Ανοίγει φτερά ο Δικέφαλος», άρθρο στον ιστότοπο της εφημερίδας «Τα Νέα», 24 Σεπτεμβρίου 2007.
↑ «Βαθμολογία Πρωταθλήματος Β' Εθνικής Κατηγορίας Ανδρών 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Νίκη για Ολυμπιάδα στο ντέρμπι, ήττα «σοκ» για ICBS», άρθρο στον ιστότοπο του NovaΣΠΟΡ FM, 23 Οκτωβρίου 2008.
↑ «Βαθμολογία Πρωταθλήματος Α2 Εθνικής Κατηγορίας Ανδρών 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Υποβιβάσθηκε το Αίγιο, «σώθηκαν» Ολυμπιάδα Πατρών και Ερμής Λαγκαδά», άρθρο στον ιστότοπο In.gr, 23 Μαΐου 2019.
↑ «Ermis Lagada: Total Stats Regular Season Championship 2008-09 Division A2», πληροφορίες στον ιστότοπο (Galanis)SportsData.gr.
↑ «Rebounds: Rankings Season Championship 2008-09 Division A2», πληροφορίες στον ιστότοπο (Galanis)SportsData.gr.
↑ «Προκρίθηκαν Ρέθυμνο και Ερμής», άρθρο στον ιστότοπο Sport24.gr, 27 Σεπτεμβρίου 2009.
↑ «Εισιτήρια στη δεύτερη φάση για Ολυμπιάδα και Αίαντα Ευόσμου», άρθρο στον ιστότοπο In.gr, 30 Σεπτεμβρίου 2009.
↑ «Πρόκριση για Ολυμπιάδα και Αμύντα», άρθρο στον ιστότοπο του ΣΠΟΡ FM, 30 Σεπτεμβρίου 2009.
↑ «Βαθμολογία Πρωταθλήματος Α2 Εθνικής Κατηγορίας Ανδρών 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Ermis Lagada: Total Stats Regular Season Championship 2009-10 Division A2», πληροφορίες στον ιστότοπο (Galanis)SportsData.gr.
↑ «Διπλά για Παγκράτι, ΚΑΟΔ, Ικάρους», άρθρο στον ιστότοπο Sport24.gr, 19 Σεπτεμβρίου 2010.
↑ «Αποτελέσματα Κυπέλλου», άρθρο στον ιστότοπο BasketNet.gr, 19 Σεπτμεβρίου 2010.
↑ ««Θύμα» του Αρκαδικού έπεσε ο Ηλυσιακός, πρόκριση για τον Ερμή Λαγκαδά», άρθρο στον ιστότοπο In.gr, 23 Σεπτεμβρίου 2010.
↑ «Πρόκριση για Ερμή Λαγκαδά», άρθρο στον ιστότοπο του ΣΠΟΡ FM, 23 Σεπτεμβρίου 2010.
↑ «Τον Ερμή θ' αντιμετωπίσει ο Άρης», άρθρο στον ιστότοπο Contra.gr, 26 Σεπτμεβρίου 2010.
↑ «Συνεχίζει… μόνος ο Ερμής», άρθρο στον ιστότοπο InfoBasket.gr, 26 Σεπτμεβρίου 2010.
↑ «Ερμής Λαγκαδά - Άρης 64-90», άρθρο στον ιστότοπο Sport24.gr, 2 Οκτωβρίου 2010.
↑ «Στους «8» ο Άρης», άρθρο στον ιστότοπο Gazzetta.gr, 2 Οκτωβρίου 2010.
↑ «Εύκολα ο Απόλλων Πατρών», άρθρο στον ιστότοπο BasketNet.gr, 11 Σεπτεμβρίου 2011.
↑ «Μπάσκετ: Η υποβάθμιση του Κυπέλλου Ελλάδος συνεχίζεται», άρθρο στον ιστότοπο της εφημερίδας «Το Βήμα», 21 Σεπτεμβρίου 2011.
↑ «Κύπελλο μπάσκετ: Προκρίθηκαν Περιστέρι, Νέα Κηφισιά και Ικαροι Σερρών», άρθρο στον ιστότοπο της εφημερίδας «Το Βήμα», 19 Σεπτεμβρίου 2012.
↑ «Εύκολα τον Ερμή τα Τρίκαλα!», άρθρο στον ιστότοπο OnSports.gr, 15 Σεπτεμβρίου 2012.
↑ «Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2018-2019», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Β' Εθνική (Βορράς / 30ή αγωνιστική): Το διπλό του Ανατόλια… έστειλε την Ελευθερούπολη στην Α2!», άρθρο στον ιστότοπο InfoBasket.gr, 19 Μαΐου 2019.
↑ «Ερμής Λαγκαδά: Ανανέωσαν Κυρούδης και Μάρουσιτς», άρθρο στον ιστότοπο NorthBasket.gr, 22 Ιουνίου 2019.
↑ «Πρόκριση για Φαίακα Κέρκυρας, Αγρίνιο και Στρατώνι», άρθρο στον ιστότοπο Sport24.gr, 16 Σεπτεμβρίου 2018.
↑ ««Διπλά» πρόκρισης για Στρατώνι, Αγρίνιο, νίκη με ανατροπή για τους Φαίακες», άρθρο στον ιστότοπο SuperBasket.gr, 16 Σεπτεμβρίου 2018.
↑ «Τέλος από τον Ερμή Λαγκαδά ο Τσούρμας», άρθρο στον ιστότοπο Tsiotras.blogspot.com, 13 Νοεμβρίου 2018.
↑ «Νέος τεχνικός στον Ερμή Λαγκαδά ο Βασίλης Αγγέλης», άρθρο στον ιστότοπο Tsiotras.blogspot.com, 15 Νοεμβρίου 2018.
↑ «Αγγελής έφυγε, Κυρούδης ήρθε», άρθρο στον ιστότοπο InfoBasket.gr, 6 Μαρτίου 2019.
↑ «Αήττητος πρωταθλητής νέων της ΕΚΑΣΘ ο Ερμής Λαγκαδά», άρθρο στον ιστότοπο BasketPlus.gr, 24 Μαΐου 2018.
Μ.Α.Σ. Ερμής Λαγκαδά, στατιστικά στοιχεία ομάδας στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).